[image: image1.jpg]ROMANIA
JUDETUL BIHOR
CONSILIUL LOCAL AL COMUNEI BIHARIA

Biharia str. Cetatii nr. 12, cod postal 417050 CIF 4820305 Tel'Fax 0259369716
E-mail: secretariat@comunabiharia.ro www.comunabiharia.ro





H O T Ă R Â R E  Nr.47
din data de 27 mai 2021

Privind aprobarea cesiunii contractului de concesiune nr.1571/03.12.2004 și a actelor adiționale ale acestui contract, încheiate între Consiliul Local al Comunei Biharia, în calitate de concedent şi CMI Dr. Cernău Rodica, în calitate de concesionar 

Având în vedere Referatul de aprobare nr.1907/17.05.2021 prezentat de primarul comunei Biharia, în calitate de inițiator, precum şi Raportul de specialitate nr.1908/17.05.2021 întocmit de Biroul impozite, taxe și administrativ, cu privire la aprobarea cesiunii contractului de concesiune nr.1571/03.12.2004 și a actelor adiționale ale acestui contract, încheiate între Consiliul Local al Comunei Biharia, în calitate de concedent şi CMI Dr. Cernău Rodica, în calitate de concesionar,   


Ţinând cont de cererea doamnei Dr. Cernău Rodica, înregistrată la Comuna Biharia sub nr.1273/05.05.2021, prin care ni se aduce la cunoștință faptul că se dorește încheierea activității prin pensionare și se solicită aprobarea cesiunii contractului de concesiune nr.1571/03.12.2004 și a actelor adiționale ale acestui contract, pentru spaţiul în care îşi desfăşoară activitatea Cabinetul Medical Individual Dr. Cernău Rodica,  
Luând în considerare cererea doamnei Dr.Dobrosi Bernadett-Iren, înregistrată la Comuna Biharia sub nr.1274/05.05.202, cu privire la preluarea Cabinetului Medical Individual Dr. Cernău Rodica, în vederea asigurării continuității serviciilor medicinei de familie, în urma încheierii activității prin pensionare a doamnei Dr. Cernău Rodica,
Ţinând seama de contractul de concesiune nr. 1571/03.12.2004 și actele adiționale ale acestui contract, încheiate între Consiliul Local al Comunei Biharia, în calitate de concedent şi CMI Dr. Cernău Rodica, în calitate de concesionar,

Având în vedere Promisiunea de vânzare-cumpărare, autentificată sub nr.790/27.04.2021, încheiată între Cabinet Medical Individual Dr. Cernău Rodica – cabinet medical de medicină generală adulți/medicină de familie, reprezentat de Dr. Cernău Rodica, în calitate de promitent vânzător și Dr. Dobrosi Bernadett-Iren – medic specializat în medicină de familie și dermatovenerologie, în calitate de promitent cumpărător, ce are ca obiect vânzarea-cumpărarea praxisului de medicină de familie cu patrimoniul de afectațiune profesională,

Ținând cont de avizul comisiilor de specialitate ale Consiliului local al comunei Biharia,

 Luând în considerare prevederile Ordinului Ministrului Sănătății nr.1322/2006, privind aprobarea normelor de stabilire a criteriilor și metodologiei de preluare a activității unui praxis existent,

Ținând seama de prevederile art. 1315-1320 din Legea nr.287/2009 privind Codul civil, cu modificările și completările ulterioare,
În temeiul art.129 alin.(2) lit.c) alin.(6) lit.a), art.139, art.196 alin.(1) lit.a) şi art.306 alin.(3) din O.U.G. nr.57/2019 privind Codul administrativ,
Cu __13___ voturi “pentru”, _____ “împotrivă”, _____ “abţinere” ale consilierilor locali din numărul total de 13 consilieri locali în funcţie,    

 CONSILIUL  LOCAL  AL  COMUNEI  BIHARIA

ADOPTĂ PREZENTA HOTĂRÂRE :

Art.1. Se aprobă cesiunea contractului de concesiune nr.1571/03.12.2004 și a actelor adiționale ale acestui contract, încheiate între Consiliul Local al Comunei Biharia, în calitate de concedent şi CMI Dr. Cernău Rodica, în calitate de concesionar.
Art.2. Se aprobă preluarea contractului de concesiune nr.1571/03.12.2004 și a actelor adiționale ale acestui contract, în sensul transmiterii tuturor drepturilor și obligațiilor ce decurg din acest contract, de către Dr. Dobrosi Bernadett-Iren – medic specializat în medicină de familie și dermatovenerologie, Cod Unic de Identificare al Medicului ....., membru în Colegiul Medicilor Bihor.

Art.3. Se aprobă încheierea contractului de cesiune a contractului de concesiune nr.1571/03.12.2004 și a actelor adiționale ale acestui contract, între Consiliul Local al Comunei Biharia, în calitate de concedent, CMI Dr. Cernău Rodica, în calitate de concesionar cedent și Dr. Dobrosi Bernadett-Iren, în calitate de cesionar.

 Art.4. Redevența se indexează anual cu indicele ratei inflaţiei, iar facturarea redevenței se va realiza o dată pe an, în luna martie, pentru anul în curs.

Art.5 Se împuternicește Primarul comunei Biharia cu semnarea contractului de cesiune.

Art.6. Prezenta hotărâre se comunică cu:

· Instituţia Prefectului - Judeţul Bihor

· Primarul comunei Biharia
· CMI Dr. Cernău Rodica

· Dr. Dobrosi Bernadett-Iren
PREŞEDINTE DE ŞEDINŢĂ  
                     
      CONTRASEMNEAZĂ

     
   NAGY REKA                                       SECRETAR GENERAL

